
                                                                       REFERAT

privind aprobarea proiectului „Sistem de informare şi comunicare facil pentru cetăţeni” în cadrul Programului Operaţional Regional 2007-2013, Axa prioritara 1 – Sprijinirea dezvoltării durabile a oraşelor - potenţiali poli de creştere, Domeniul de intervenţie 1.1 – Planuri integrate de dezvoltare urbană, Sub-domeniul: Poli de creştere, Măsura a) infrastructura publică urbană, a Studiului de Oportunitate şi Analiza cost-beneficiu a proiectului precum şi a cheltuielilor legate de proiect
Preocuparea permanentă a conducerii Primăriei Municipiului Timişoara este îmbunătăţirea serviciilor publice electronice oferite atât cetăţenilor municipiului cât şi persoanelor care vin sau tranzitează oraşul Timişoara şi eficentizarea procesului de comunicare.

Primăria Timişoara a luat iniţiativa amplasării, atât în cartierele cât şi în punctele de mare interes a oraşului, a 29 de panouri informative cu afişaj electronic, conţinând informaţii utile despre activităţile din oraş. 
Amplasarea panourilor informative de afişaj electronic în puncte de mare interes ale oraşului, uşor accesibile, vine în completarea elementelor de comunicare şi interacţiune pe care municipalitatea le are cu cetăţenii şi se înscrie în Planul Intgrat de Dezvoltare al “Polului de creştere Timişoara” şi se încadrează în obiectivul Obiectiv 1: Dezvoltarea economică durabilă pe bază industriilor de înaltă tehnologie, a informaticii, telecomunicaţiilor şi serviciilor creative, Politica 1.1: Crearea unui mediu de afaceri atractiv, stabil şi inovativ,  Măsura 1.1.3.: Îmbunătăţirea performaţelor administraţiei publice, prin creşterea transperenţei, eficienţei şi a relaţiei cu publicul.
Măsura vine în sprijinul ideilor promovate de Uniunea Europeană - de îmbunătăţire a dialogului cetăţenesc, a informării reciproce dintre cetăţean şi administraţia locală. Iniţiativa a venit şi ca urmare a cererilor din partea mai multor consilii consultative de cartier din Timişoara, care de-a lungul timpului au primit solicitări de la locuitori pentru amplasarea unor asemenea panouri. Reprezentanţii acestora consideră că măsura este necesară şi vine în completarea celor luate de Primăria Timişoara pentru a spori transparenţa activităţii acestei instituţii publice şi a actelor decizionale. 

Întrucât dezbaterile publice pe marginea proiectelor de hotărâre, care se organizează la Primărie, sunt anunţate la ora actuală prin intermediul afişelor de la sediul Primăriei, al presei şi al internetului - iar în oraş sunt multe persoane în vârstă sau foarte ocupate, care nu au acces la mijloacele de informare descrise mai sus, amplasarea în punctele de interes din fiecare cartier a unor panouri cu informaţii actualizate despre activităţile din oraş va veni în întâmpinarea doleanţelor foarte multor cetăţeni. 
Montarea unor panouri informative va încuraja consultarea cetăţenească şi participare la luarea deciziilor, dar şi la viaţa cartierelor. Locuitorii vor putea afla direct despre organizeazarea săptămânală a întâlnirilor în cartiere de către consiliile consultative pentru preluarea de la cetăţeni a problemelor existente şi transmiterea acestora către autorităţile competente 

Prin amplasarea acestor panouri, se va crea premisa ca oamenii să afle în timp real şi din sursă directă informaţiile care îi interesează, referitoare la cele expuse mai sus, dar şi la o serie de alte evenimente socio-culturale care au loc în municipiul Timişoara.

Proiectul urmăreşte îmbunătăţirea accesibilitatii informaţionale pentru toate categoriile de public. Prin crearea unui sistem profesional şi performant de informare a locuitorilor din cartiere – aceştia urmând să aibă la dispoziţie pe termen mediu şi lung o serie de informaţii utile despre comunitatea lor – se va îmbunătăţi şi eficientiza comunicarea dintre administraţie şi cetăţeni ca beneficiari ai serviciilor publice electronice.

Amplasarea panourilor informative pentru cetăţeni în cartierele municipiului Timişoara vine în întâmpinarea nevoilor de informaţii ale locuitorilor şi nevoii de îmbunătăţire a comunicării între locuitori şi administraţia oraşului. Această măsură din cadrul proiectului vine în completarea elementelor de comunicare grupate în sistemul de democraţie participativă al consiliilor consultative de cartier. 
Alţi potenţiali beneficiari sunt turiştii care vizitează oraşul nostru, în ideea în care, municipalitatea îşi propune să dezvolte potenţialul turismului local. Prin poziţia sa geografică favorabilă, Timişoara este un oraş accesibil din punct de vedere al transportului, oferă o gamă largă de unităţi de cazare de toate categoriile şi o mulţime de atracţii turistice. Cu o istorie de peste opt secole, Timişoara adăposteşte un patrimoniu istoric şi cultural deosebit, cu un foarte important potenţial turistic. Cele peste 14.500 de clădiri istorice (care reprezintă întreaga istorie a arhitecturii europene, de la perioada barocă până la cea interbelică) formează astăzi cea mai mare rezervaţie de arhitectură din ţară, de o valoare deosebită atât pentru România, cât şi pentru Europa. Un alt element definitoriu al oraşului îl constituie Canalul Bega, primul canal navigabil construit din România, care datorită parcurilor şi spaţiilor verzi amenajate de-a lungul malurilor sale, reprezintă una dintre cele mai atractive zone ale oraşului. Oraşul oferă, pe fundalul impresionant al centrului vechi, o combinaţie unică de manifestări artistice şi evenimente culturale pentru spectatorii de toate gusturile şi vârstele. 
În acest context, a devenit oportună accesarea fondurilor structurale nerambursabile în cadrul Programului Operaţional Regional 2007-2013, Axa prioritara 1 – Sprijinirea dezvoltării durabile a oraşelor - potenţiali poli de creştere, Domeniul de intervenţie 1.1 – Planuri integrate de dezvoltare urbană, Sub-domeniul: Poli de creştere, Măsura a) infrastructura publică urbană, din bugetul de Stat şi bugetul local, şi urmăreşte achiziţionarea de echipamente de informare şi comunicare pentru accesul larg al cetăţenilor la informaţii de interes public (ex: tabele electronice de afişaj; tabele interactive etc).  

Din valoarea totală a cheltuielilor eligibile ale proiectului în valoare de 3.631.933,11 lei, 98% reprezintă asistenţă financiară nerambursabilă în valoare de 3.559,294,11 lei, Municipiul Timişoara cofinanţează proiectul individual cu o cotă de minim 2 % din valoarea cheltuielilor eligibile precum şi cu valoarea cheltuielilor neeligibile precum şi a celor conexe aferente proiectului. TVA-ul aferent cheltuielilor eligibile va fi recuperat de la bugetul de stat. 

Propunem 

comisiilor din cadrul Consiliului Local al Municipiului Timişoara

1. Aprobarea proiectului „Sistem de informare şi informare facil pentru cetăţeni”, în vederea accesării fondurilor nerambursabile prin Programului Operaţional Regional 2007-2013, Axa prioritara 1 – Sprijinirea dezvoltării durabile a oraşelor - potenţiali poli de creştere, Domeniul de intervenţie 1.1 – Planuri integrate de dezvoltare urbană, Sub-domeniul: Poli de creştere, Măsura a) infrastructura publică urbană;

2. Aprobarea Studiului de Oportunitate şi Analizei cost–beneficiu elaborate de către S.C. EXPERT CONSULTING S.R.L. în vederea realizării obiectivului de investiţii „Sisitem de informare şi comunicare facil pentru cetăţeni”, conform Anexei 1 la prezentul referat;
3. Aprobarea valorii totale a proiectului de 4.522.865,03 (inclusiv T.V.A) în conformitate cu principalii indicatori tehnico-economici din Anexa 2 la prezentul referat.
4. Aprobarea alocării în bugetul local a următoarelor:
- suma de 72.639,00 lei, reprezentând contribuţia proprie a Municipiului Timişoara în cota de minim 2% din valoarea cheltuielilor eligibile;
- suma de 890.931,92 lei, reprezentând valoarea cheltuielilor neeligibile şi conexe aferente proiectului;
- asigurarea valorii necesare implementării optime a proiectului, în condiţiile rambursării/decontărilor ulterioare.
Taxa pe valoarea adăugată plătită, aferentă cheltuielilor eligibile efectuate în cadrul proiectului, va fi rambursată de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare. 

